രാമായണം രാമനിലേക്കുള്ള യാത്ര : പി.പി നിര്മ്മലന് ഏഴാച്ചേരി: രാമന്റെ യാത്ര എന്നതിനേക്കാള് രാമനിലേക്കുള്ള യാത്രയാണ് രാമായണമെന്ന് പ്രമുഖ ആദ്ധ്യാത്മിക പ്രഭാഷകന് പി.പി നിര്മ്മലന് പറഞ്ഞു. ഭാരതീയ കുടുംബബന്ധങ്ങളുടെ ഇഴയടുപ്പമാണ് രാമായണത്തിന്റെ ദര്ശനം. ഏഴാച്ചേരി കാവിന്പുറം രാമായണ പ്രശ്നോത്തരിയിലെ സത്സംഗ സമ്മേളനത്തില് പങ്കെടുത്ത് സംസാരിക്കുകയായിരുന്നു അദ്ദേഹം. നാലമ്ബല ദര്ശന സമിതി പി.ആര്.ഒ കെ.കെ. വിനു കൂട്ടുങ്കലിന്റെ അദ്ധ്യക്ഷതയില് ചേര്ന്ന യോഗത്തില് സാഹിത്യകാരന് രവി പുലിയന്നൂര്, അഞ്ജന ഭരണങ്ങാനം, മഞ്ജു സാജന്, രഘു മോന് തേവര്കാട്ടില്, ജയശ്രീ തണ്ണീര്മുക്കം, ആദിത്യന് വളപ്പില്, ശ്രീനാഥ് കണ്ണൂര് തുടങ്ങിയവര് പ്രസംഗിച്ചു. ഓണ്ലൈനായി നടക്കുന്ന പ്രശ്നോത്തരിയില് രാമായണപാരായണം, രാമായണ കഥാകഥനം എന്നിവയും ഉള്പ്പെടുത്തിയിട്ടുണ്ട്. വിവിധ പ്രദേശങ്ങളില് നിന്നായി 52 പേര് പങ്കെടുത്തുവരുന്നു.